**ПРОЦЕДУРА ЗА ПОДБОР НА СПЕЦИАЛИЗАНТИ (ЛЕКАРИ, ЛЕКАРИ ПО ДЕНТАЛНА МЕДИЦИНА, МЕДИЦИНСКИ СЕСТРИ И АКУШЕРКИ), ЧИЕТО ОБУЧЕНИЕ МОЖЕ ДА БЪДЕ ФИНАНСИРАНО ПО ПРОЕКТ**

**BG05M9OP001-1.015-0001 „СПЕЦИАЛИЗАЦИЯ В ЗДРАВЕОПАЗВАНЕТО“**

Процедурата е разработена в съответствие с правилата за кандидатстване по проект BG05M9OP001-1.015-0001 „Специализация в здравеопазването“ и при съобразяване с разпоредбите на Наредба № 1 от 2015 г. за придобиване на специалност в системата на здравеопазването (обн., ДВ, бр. 7 от 2015 г.) и Наредба № 34 от 2006 г. за придобиване на специалност в системата на здравеопазването (отм., ДВ, бр. 7 от 2015 г.).

**НАЧИН НА КАНДИДАТСТВАНЕ**

В обявената процедура на подбор се кандидатства онлайн в интернет сайта на проекта [www.specializanti-mh.info](http://www.specializanti-mh.info).

За да кандидатства, всеки специализант (лекар, лекар по дентална медицина, медицинска сестра или акушерка) трябва да се регистрира като следва **"Формата за регистрация"** (секцията в горния десен ъгъл) в интернет сайта на проекта.

След попълване на **"Формата за регистрация"** на посочената от Вас електронна поща ще получите съобщение с линк за активиране на профила. Тази стъпка е нужна за удостоверяване на адреса на електронната Ви поща. Следвайте инструкциите, изпратени със съобщение на Вашата електронна поща.

Запомнете избраната и въведена от Вас парола за достъп до профила и след потвърждение на електронната поща използвайте формата за вход в системата. След потвърждаване на регистрацията в *Секция „Потребителски профил“* можете да смените паролата си.

След регистрация в интернет сайта на проекта в *Секция „Заявление“* следва да попълните изискуемите данни за профила си. Образците за кандидатстване са качени в *Секция „Документи“, Раздел „*[***Документи за 5-та процедура за подбор на специализанти***](https://www.specializanti-mh.info/documents/section/8)“ **Прикачете в профила** си следните документи:

* попълненото по формуляра от сайта, подписано и сканирано ***Заявление за кандидатстване*** *за финансиране на обучение на специализант по проекта*;
* сканиран договор или заповед, въз основа на които се провежда обучението за придобиване на специалност – това може да бъде:
	+ договор за обучение за придобиване на специалност на място, финансирано от друг източник по реда на отменената Наредба № 34 от 2006г.
	+ срочен трудов договор на длъжност за специализант по реда на Наредба № 1 от 2015г.
	+ договор по чл. 234 от Кодекса на труда – в случаите по чл. 13 или чл. 11, ал. 1, т. 2 на Наредба № 1 от 2015г.
	+ заповед на ректор на висше училище по реда на Наредба № 1 от 2015г.
	+ заповед на министъра на отбраната или оправомощено от него длъжностно лице по чл. 92, ал. 3 от Закона за отбраната и въоръжените сили на Република България, издадена по реда на чл. 11, ал. 1, т. 3 на Наредба № 1 от 2015г.;
* сканиран трудов договор / заповед за служебно правоотношение (при наличие на такъв/такава).

Натиснете *бутон „Изпрати Заявление“*. След изпращане на заявлението за кандидатстване чрез системата, тя ще генерира входящ номер.

**Класиране:**

1. В класирането участват кандидатите, които са изпратили онлайн коректно попълнено заявление за кандидатстване с приложени към него всички необходими документи и отговарят на обявените критерии за подбор на специализанти, чието обучение може да бъде финансирано по проект BG05M9OP001-1.015-0001 „Специализация в здравеопазването“.
2. Кандидатите, които не са подали изискуемите документи, подадените документи са неизрядни или от подадените документи се установява, че не отговарят на критериите за подбор на специализанти по проект BG05M9OP001-1.015-0001 „Специализация в здравеопазването“, не се допускат до класиране.
3. Класирането се извършва по реда на подаване на заявленията за кандидатстване.
4. Класиранията се обявяват в *Секция „Документи“, Класирания в пета процедура за подбор на специализанти* на интернет страницата на проекта – [www.specializanti-mh.info](http://www.specializanti-mh.info), в края на всеки месец.

**СКЛЮЧВАНЕ НА ДОГОВОР ЗА ФИНАНСИРАНЕ НА ОБУЧЕНИЕ ЗА ПРИДОБИВАНЕ НА СПЕЦИАЛНОСТ ПО ПРОЕКТ BG05M9OP001-1.015-0001 „СПЕЦИАЛИЗАЦИЯ В ЗДРАВЕОПАЗВАНЕТО“:**

1. С класираните специализанти се сключва договор за финансиране по проекта по образеца, публикуван на интернет страницата на проекта. Страни по договора за финансиране на обучение за придобиване на специалност по проекта са: Министерството на здравеопазването, висшето училище, лечебното или здравно заведение, ръководителят на специализанта и специализантът.
2. **Специализантите, одобрени за финансиране по проекта, е необходимо да подготвят изброените по-долу документи** и да ги подадат/изпратят в 20-дневен срок от съответното класиране с придружително писмо в Министерството на здравеопазването, гр. София, пл. „Света Неделя“ № 5:
	1. **Договор за финансиране** – попълва се в **6 (шест) екземпляра** и се подписва от специализанта, от ръководителя на висшето училище, от ръководителя на лечебното или здравното заведение и от ръководителя на специализанта.
	2. Декларации по **Приложение № 1** и **Приложение № 2**, **Приложение №6** и **Приложение №7**, които са приложения към Договора и също се попълват и подписват в **6 (шест) екземпляра.**

*\*\*\*Декларацията по Приложение № 1 трябва да е попълнена от всички специализанти; декларация по Приложение № 2 – само от специализантите, които ще получават и стипендия по проекта; декларация по приложение № 6 – в случай на финансиране от проекта на таксите за теоретично обучение - попълва се от Висшето училище; декларация по приложение № 7 – в случай на финансиране от проекта на таксите за практическо обучение - попълва се съответно от базите за практическо обучение.*

* 1. **Декларация за обработка на личните данни** – попълва се и се предоставя в **1 (един) екземпляр.**
	2. **Карта за участие** – **в** **1 (един) екземпляр.**

*\*\*\** В раздел II от Картата за участие: *Информация за Вашето участие, т. 9. На коя дата стартира Вашето участие?* **–** трябва да посочите датата, от която ще влиза в сила Договорът Ви за финансиране, а именно: от първо число на месеца, следващ месеца, в който е публикувано класирането Ви за участие в проекта.

*\*\*\** В раздел III. *Информация при напускане на проекта -* ***НЕ се попълва! Тази информация се попълва след приключване на Вашето участие в проекта.***

*\*\*\* Дата на попълване*– ***НЕ се попълва.***

* 1. **Индивидуален план за обучение** – **в 1 (един) екземпляр.**

*\*\*\** При попълване на Индивидуалния план, в т*. Б. Учебен план за времето на финансиране на обучението*, моля да попълните наименованията на модулите за обучение (съгласно утвърдената учебна програма), както и да посочите продължителността на всеки модул и вида на обучението – теория/практика.

1. При отказ от сключване на договор от страна на специализант, който е класиран за участие в проекта, същият следва да информира писмено Министерството на здравеопазването за това (може и на електронната поща на проекта spezialisanti@mh.government.bg).
2. С кандидата не се сключва договор за финансиране по проекта:
* при отказ по т. 3;
* при непредставяне от страна на специализанта на договора и на декларацията/ите към него със съответните подписи;
* ако специализантът не е преустановил финансирането на таксите за теоретичното и практическото си обучение от друг източник, а при заявено заплащане на стипендия по проекта – ако не е преустановил получаването на доходи от: трудови възнаграждения, възнаграждение от служебно правоотношение, упражняване на икономическа дейност или възнаграждение за извършване на лечебно-диагностична дейност.
1. След подписване на петстранния договор от страна на министъра на здравеопазването Министерството на здравеопазването изпраща един оригинален екземпляр от договора и приложенията към него на висшето училище и три оригинални екземпляра на базата за практическо обучение. В 2-седмичен срок базата за практическо обучение предоставя по един екземпляр от договора на специализанта и на неговия ръководител – страни по договора.